b'\n_START_ARTICLE_\nJan Hovden\n_START_SECTION_\nBiografi\n_START_PARAGRAPH_\nJan Hovden er utdannet i Norge og i Tsjekkia. Han studerte med professor Jiri Hlinka fra 1972 til 1983. Jan Hovden har turnert i Norge, Norden og flere europeiske land, S\xc3\xb8r-Amerika og USA. Fra 1999 har han \xc3\xa5rlig gjennomf\xc3\xb8rt en turne med konserter og mesterklasser i S\xc3\xb8r\xc3\xb8st-Asia._NEWLINE_I Norge er han s\xc3\xa6rlig kjent for sine sommerkonserter \xc2\xabI Edvard Griegs fotspor\xc2\xbb i Bergen. Siden 2004 har han han spilt 1500 konserter i den serien og fremf\xc3\xb8rt mer enn 100 av Griegs klaverstykker. Han har ogs\xc3\xa5 spilt inn en rekke plater.'